Predlog SKLEP SVETA o podpisu Sporazuma med Evropsko unijo in Republiko Armenijo o ponovnem sprejemu oseb, ki prebivajo brez dovoljenja /* COM/2012/0703 final - 2012/0331 (NLE) */





OBRAZLOŽITVENI MEMORANDUM 1. Politični in pravni okvir EU in Armenija sta se strinjali, da nadaljujeta s poglobitvijo in širitvijo odnosov med EU in Armenijo v okviru vzhodnega partnerstva. Znotraj tega okvira je EU prepoznala pomen okrepljenih medosebnih stikov. Na vrhu vzhodnega partnerstva, ki je v Pragi potekalo maja 2009, je EU ponovno potrdila svojo politično podporo popolni liberalizaciji vizumskega režima v varnem okolju in spodbujanju mobilnosti s sklenitvijo sporazumov o poenostavitvi vizumskih postopkov in sporazumov o ponovnem sprejemu z državami vzhodnega partnerstva. V skladu s skupnim pristopom k razvoju politike EU v zvezi s poenostavitvijo vizumskih postopkov, o katerem so se države članice dogovorile v okviru odbora Coreper decembra 2005, sporazuma o poenostavitvi vizumskih postopkov ni mogoče skleniti brez sporazuma o ponovnem sprejemu. Svet je 19. decembra 2011 uradno pooblastil Komisijo za pogajanja o sporazumu o ponovnem sprejemu med Evropsko unijo in Armenijo. Komisija je februarja 2012 posredovala osnutek besedila armenskim organom, tako je prvi krog uradnih pogajanj potekal od 27. do 28. februarja 2012 v Erevanu. Potekala sta še dva nadaljnja kroga uradnih pogajanj, nazadnje v Erevanu 19. julija 2012. Dogovorjeno besedilo je bilo nato parafirano 18. oktobra 2012 v Bruslju. Redno obveščanje in posvetovanje z državami članicami je potekalo v vseh (neuradnih in uradnih) fazah pogajanj o ponovnem sprejemu. Pravna podlaga Unije za Sporazum je člen 79(3) v povezavi s členom 218 PDEU. Priloženi predlog je pravni akt za podpis sporazuma o ponovnem sprejemu. Svet bo odločil s kvalificirano večino. V skladu s členom 218(6)(a) PDEU bo za sklenitev sporazuma potrebna odobritev Evropskega parlamenta. 2. Izid pogajanj Komisija meni, da so bili doseženi cilji, ki jih je Svet določil v pogajalskih smernicah, in da je osnutek sporazuma o ponovnem sprejemu sprejemljiv za Unijo. Povzetek končne vsebine sporazuma: – Sporazum je razdeljen v osem oddelkov s skupaj 24 členi. Sporazum vsebuje tudi 6 prilog, ki so njegovi sestavni deli, in 2 skupni izjavi; – Sporazum vsebuje uvodno klavzulo, ki ponovno potrjuje, da se sporazum uporablja tako, da se zagotovi spoštovanje človekovih pravic ter obveznosti in odgovornosti zaprošene države in države prosilke v okviru relevantnih mednarodnih aktov, ki se zanje uporabljajo, ter ponovno poudarja, da zaprošena država zlasti zagotavlja varstvo pravic oseb, ki so bile ponovno sprejete na njeno ozemlje v skladu s temi mednarodnimi akti. Ista klavzula potrjuje, da bi morala država prosilka dati prednost prostovoljni vrnitvi pred prisilno vrnitvijo; – obveznosti ponovnega sprejema iz Sporazuma (členi 3 do 6) so določene tako, da popolnoma upoštevajo načelo vzajemnosti in zajemajo lastne državljane (člena 3 in 5) ter državljane tretjih držav in osebe brez državljanstva (člena 4 in 6); – obveznost ponovnega sprejema lastnih državljanov vključuje tudi nekdanje lastne državljane, ki so se odpovedali svojemu državljanstvu, ne da bi pridobili državljanstvo druge države; – obveznost ponovnega sprejema lastnih državljanov zajema tudi družinske člane (tj. zakonce in neporočene mladoletne otroke), ne glede na njihovo državljanstvo, ki nimajo neodvisne pravice prebivanja v državi prosilki; – obveznost ponovnega sprejema državljanov tretjih držav in oseb brez državljanstva (člena 4 in 6) je povezana z naslednjimi predpogoji: (a) zadevna oseba je ob vložitvi prošnje za ponovni sprejem imetnik veljavnega vizuma ali dovoljenja za prebivanje, ki ga je izdala zaprošena država, ali (b) zadevna oseba je nezakonito in neposredno vstopila na ozemlje države prosilke, zatem ko se je zadrževala na ozemlju ali potovala čez ozemlje zaprošene države. Iz teh obveznosti so izvzete osebe v letališkem tranzitu; – Armenija za lastne državljane in državljane tretjih držav ali osebe brez državljanstva, če poteče določen rok, sprejema uporabo standardne potne listine EU za namene izgona (člen 3(5) in člen 4(3)); – oddelek III Sporazuma (členi 7 do 13 v povezavi s Prilogami 1 do 5) vsebuje potrebne tehnične določbe o postopku ponovnega sprejema (prošnja za ponovni sprejem, dokazila, roki, načini premestitve in vrste prevoza) ter „ponovni sprejem v zmoti“ (člen 13). Določena stopnja procesne prožnosti je zagotovljena z dejstvom, da prošnja za ponovni sprejem ne bo potrebna, če je oseba, ki jo je treba ponovno sprejeti, imetnik veljavne potne listine ali osebne izkaznice (člen 7(2)); – v členu 7(3) Sporazuma je določen tako imenovani pospešeni postopek, katerega uporaba je bila dogovorjena za osebe, prijete na „obmejnem območju“, tj. znotraj območja, ki sega do 15 kilometrov od ozemlja pristanišč, vključno s carinskimi conami, in od mednarodnih letališč držav članic ali Armenije. V pospešenem postopku je treba prošnje za ponovni sprejem vložiti v 2 dneh in nanje odgovoriti v 2 delovnih dneh, medtem ko je v normalnem postopku rok za odgovor 12 koledarskih dni (člen 11(2)); – Sporazum vsebuje oddelek o tranzitu (člena 14 in 15 v povezavi s Prilogo 6); – členi 16, 17 in 18 določajo potrebna pravila o stroških, varstvu osebnih podatkov in razmerju do drugih mednarodnih obveznosti; – sestava, naloge in pooblastila Skupnega odbora za ponovni sprejem so določene v členu 19; – za lažje izvajanje tega sporazuma člen 20 določa možnost, da Armenija in posamezne države članice sklenejo dvostranske protokole o izvajanju. Razmerje med dvostranskimi protokoli o izvajanju in tem sporazumom je pojasnjeno v členu 21; – končne določbe (členi 22 do 24) določajo potrebna pravila o začetku veljavnosti, trajanju, morebitnih spremembah, odložitvi izvajanja, odpovedi in pravnem statusu prilog k Sporazumu; – poseben položaj Danske je pojasnjen v preambuli, členu 1(d) in členu 22(2). Tesno sodelovanje Norveške, Islandije, Lihtenštajna in Švice pri izvajanju, uporabi in razvoju schengenskega pravnega reda se upošteva in je v primeru Islandije opredeljeno v relevantni skupni izjavi, priloženi k Sporazumu. 3. Sklepne ugotovitve Glede na navedene rezultate pogajanj Komisija predlaga, da Svet – odloči, da se Sporazum podpiše v imenu Unije, in pooblasti predsednika Sveta, da imenuje osebe, ki bodo pooblaščene za podpis v imenu Unije. 2012/0331 (NLE) Predlog SKLEP SVETA o podpisu Sporazuma med Evropsko unijo in Republiko Armenijo o ponovnem sprejemu oseb, ki prebivajo brez dovoljenja SVET EVROPSKE UNIJE JE – ob upoštevanju Pogodbe o Evropski uniji, ob upoštevanju Pogodbe o delovanju Evropske unije, zlasti člena 79(3) Pogodbe v povezavi s členom 218(5) Pogodbe, ob upoštevanju predloga Evropske komisije, ob upoštevanju naslednjega: (1) Svet je 19. decembra 2011 pooblastil Komisijo za začetek pogajanj z Armenijo o sporazumu o ponovnem sprejemu oseb, ki prebivajo brez dovoljenja. Pogajanja so bila 18. oktobra 2012 uspešno končana s parafiranjem Sporazuma. (2) Pogajalec bi moral podpisati Sporazum v imenu Evropske unije s pridržkom njegove poznejše sklenitve. (3) V skladu s členom 3 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o delovanju Evropske unije, Združeno kraljestvo [ne sodeluje pri sprejetju tega sklepa ter zato ta sporazum zanj ni zavezujoč in se v njem ne uporablja, razen če v skladu z navedenim protokolom uradno sporoči, da želi pri njem sodelovati / je uradno sporočilo, da želi sodelovati pri sprejetju in uporabi tega sklepa]. (4) V skladu s členom 3 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Irska [ne sodeluje pri sprejetju tega sklepa ter zato ta sporazum zanjo ni zavezujoč in se v njej ne uporablja, razen če v skladu z navedenim protokolom uradno sporoči, da želi pri njem sodelovati / je uradno sporočila, da želi sodelovati pri sprejetju in uporabi tega sklepa]. (5) V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč in se v njej ne uporablja – SPREJEL NASLEDNJI SKLEP: Člen 1 Komisija je pooblaščena, da v imenu Evropske unije podpiše Sporazum med Evropsko unijo in Republiko Armenijo o ponovnem sprejemu oseb, ki prebivajo brez dovoljenja, ter imenuje osebe, ki bodo pooblaščene za podpis. Besedilo Sporazuma, ki se podpiše, je priloženo temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik PRILOGA SPORAZUM med Evropsko unijo in Republiko Armenijo o ponovnem sprejemu oseb, ki prebivajo brez dovoljenja POGODBENICI, EVROPSKA UNIJA (v nadaljnjem besedilu: Unija) ter REPUBLIKA ARMENIJA (v nadaljnjem besedilu: Armenija), ODLOČENI, da okrepita svoje sodelovanje za učinkovitejši boj proti nezakonitemu priseljevanju, V ŽELJI, da bi s tem sporazumom in na podlagi vzajemnosti vzpostavili hitre in učinkovite postopke za identifikacijo ter varno in urejeno vračanje oseb, ki ne izpolnjujejo ali ne izpolnjujejo več pogojev za vstop, prisotnost ali prebivanje na ozemlju Armenije ali ene od držav članic Evropske unije, in olajšali tranzit takih oseb v duhu sodelovanja, OB POUDARJANJU, da ta sporazum ne posega v pravice, obveznosti in odgovornosti Unije, njenih držav članic in Armenije, ki izhajajo iz mednarodnega prava in zlasti iz Konvencije o statusu beguncev iz leta 1951, kakor je bila spremenjena s Protokolom iz leta 1967, ter Konvencije o varstvu človekovih pravic in temeljnih svoboščin iz leta 1950, OB UPOŠTEVANJU, da v skladu s Protokolom št. 21 o stališču Združenega kraljestva Velika Britanija in Severna Irska ter Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, Združeno kraljestvo Velika Britanija in Severna Irska ter Irska ne sodelujeta pri tem sporazumu, razen če v skladu z navedenim protokolom uradno sporočita, da želita pri njem sodelovati. OB UPOŠTEVANJU, da določbe tega sporazuma, ki spada v področje uporabe naslova V tretjega dela Pogodbe o delovanju Evropske unije, ne veljajo za Kraljevino Dansko v skladu s Protokolom o stališču Kraljevine Danske, ki je priložen k Pogodbi o Evropski uniji in Pogodbi o delovanju Evropske unije – STA SE DOGOVORILI O NASLEDNJEM: Člen 1 Opredelitev pojmov V tem sporazumu: (a) „pogodbenici“ pomeni Armenijo in Unijo; (b) „državljan Armenije“ pomeni vsako osebo, ki ima državljanstvo Armenije v skladu z zakonodajo Republike Armenije; (c) „državljan države članice“ pomeni vsako osebo, ki ima državljanstvo države članice, kakor je opredeljeno za namene Unije; (d) „država članica“ pomeni vsako državo članico Evropske unije, ki jo ta sporazum zavezuje; (e) „državljan tretje države“ pomeni vsako osebo, ki ima državljanstvo, ki ni državljanstvo Armenije ali ene od držav članic; (f) „oseba brez državljanstva“ pomeni vsako osebo, ki nima nobenega državljanstva; (g) „dovoljenje za prebivanje“ pomeni dovoljenje katere koli vrste, ki ga je izdala Armenija ali ena od držav članic in s katerim je osebi dovoljeno prebivanje na njenem ozemlju. Ne vključuje začasnih dovoljenj, s katerimi je osebam dovoljeno ostati na ozemlju zadevne države zaradi obravnavanja prošnje za azil ali prošnje za dovoljenje za prebivanje; (h) „vizum“ pomeni dovoljenje, ki ga je izdala, ali sklep, ki ga je sprejela Armenija ali ena od držav članic, potreben za vstop ali tranzit prek njenega ozemlja. Ne vključuje letališkega tranzitnega vizuma; (i) „država prosilka“ pomeni državo (Armenijo ali eno od držav članic), ki vloži prošnjo za ponovni sprejem na podlagi člena 8 ali prošnjo za tranzit na podlagi člena 15 tega sporazuma; (j) „zaprošena država“ pomeni državo (Armenijo ali eno od držav članic), na katero je naslovljena prošnja za ponovni sprejem na podlagi člena 8 ali prošnja za tranzit na podlagi člena 15 tega sporazuma; (k) „pristojni organ“ pomeni vsak nacionalni organ Armenije ali ene od držav članic, ki mu je zaupano izvajanje tega sporazuma v skladu s členom 20(1)(a) Sporazuma; (l) „tranzit“ pomeni prehod državljana tretje države ali osebe brez državljanstva prek ozemlja zaprošene države med potovanjem iz države prosilke v namembno državo; (m) „obmejno območje“ pomeni območje, ki sega do 15 kilometrov od ozemlja pristanišč, vključno s carinskimi conami, in od mednarodnih letališč držav članic in Armenije. Člen 2 Temeljna načela Ob krepitvi sodelovanja pri preprečevanju in zatiranju nezakonitih migracij zaprošena država in država prosilka pri uporabi tega sporazuma za osebe, na katere se nanaša, zagotavljata spoštovanje človekovih pravic ter obveznosti in odgovornosti, ki izhajajo iz relevantnih mednarodnih aktov, ki se zanje uporabljajo, zlasti iz: – Splošne deklaracije človekovih pravic iz leta 1948; – Konvencije o varstvu človekovih pravic in temeljnih svoboščin iz leta 1950; – Mednarodnega pakta o državljanskih in političnih pravicah iz leta 1966; – Konvencije ZN proti mučenju in drugim oblikam krutega, nečloveškega ali ponižujočega ravnanja ali kaznovanja iz leta 1984; – Ženevske konvencije o statusu beguncev iz leta 1951 in priloženega Protokola iz leta 1967. Zaprošena država v skladu s svojimi obveznostmi v okviru zgoraj naštetih mednarodnih aktov zlasti zagotavlja varstvo pravic oseb, ki so bile ponovno sprejete na njeno ozemlje. Država prosilka bi morala dati prednost prostovoljni vrnitvi pred prisilno vrnitvijo, če ni razlogov zaradi katerih bi lahko verjeli, da bi to spodkopalo vrnitev osebe zaprošeni državi. Oddelek I Obveznosti Armenije za ponovni sprejem Člen 3 Ponovni sprejem lastnih državljanov 1. Armenija na prošnjo države članice in brez nadaljnjih formalnosti, razen tistih, določenih s tem sporazumom, ponovno sprejme vse osebe, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju države članice prosilke, pod pogojem, da je dokazano ali se lahko utemeljeno domneva na podlagi dokazov prima facie, da so te osebe državljani Armenije. 2. Armenija ponovno sprejme tudi: – neporočene mladoletne otroke oseb iz odstavka 1, ne glede na njihov kraj rojstva ali državljanstvo, razen če imajo neodvisno pravico prebivanja v državi članici prosilki ali imajo veljavno dovoljenje za prebivanje, ki ga je izdala druga država članica; – zakonce oseb iz odstavka 1, ki imajo drugo državljanstvo ali so brez državljanstva, pod pogojem, da imajo pravico vstopa in zadrževanja ali pridobijo pravico vstopa in zadrževanja na ozemlju Armenije, razen če imajo neodvisno pravico prebivanja v državi članici prosilki ali imajo veljavno dovoljenje za prebivanje, ki ga je izdala druga država članica. 3. Armenija ponovno sprejme tudi osebe, ki so se odpovedale armenskemu državljanstvu po vstopu na ozemlje države članice, razen če je ta država članica vsaj obljubila takim osebam sprejem v državljanstvo. 4. Po tem ko je Armenija izdala pozitiven odgovor na prošnjo za ponovni sprejem, njeno pristojno diplomatsko ali konzularno predstavništvo ne glede na voljo osebe, ki jo je treba ponovno sprejeti, nemudoma, brezplačno in ne več kot v treh delovnih dneh izda potno listino, potrebno za vrnitev osebe, ki jo je treba ponovno sprejeti, z veljavnostjo 120 dni. Če Armenija v treh delovnih dneh ne izda potne listine, se šteje, da sprejema uporabo standardne potne listine EU za namene izgona[1]. 5. Če iz pravnih ali dejanskih razlogov zadevne osebe ni mogoče premestiti v obdobju veljavnosti prvotno izdane potne listine, pristojno diplomatsko ali konzularno predstavništvo Armenije v treh delovnih dneh in brezplačno izda novo potno listino z enakim obdobjem veljavnosti. Če Armenija v treh delovnih dneh ne izda nove potne listine, se šteje, da sprejema uporabo standardne potne listine EU za namene izgona[2]. Člen 4 Ponovni sprejem državljanov tretjih držav in oseb brez državljanstva 1. Armenija na prošnjo države članice in brez nadaljnjih formalnosti, razen tistih, določenih s tem sporazumom, ponovno sprejme vse državljane tretjih držav ali osebe brez državljanstva, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju države članice prosilke, pod pogojem, da je dokazano ali se lahko utemeljeno domneva na podlagi dokazov prima facie, da: (a) imajo take osebe v trenutku vložitve prošnje za ponovni sprejem veljavni vizum ali veljavno dovoljenje za prebivanje, ki ga je izdala Armenija; ali (b) so take osebe nezakonito in neposredno vstopile na ozemlje držav članic po tem, ko so se zadrževale na ozemlju Armenije ali potovale čez njeno ozemlje. 2. Obveznost ponovnega sprejema iz odstavka 1 ne velja, če je bil državljan tretje države ali oseba brez državljanstva samo v letališkem tranzitu preko mednarodnega letališča Armenije. 3. Brez poseganja v člen 7(2), ko Armenija ugodi prošnji za ponovni sprejem, država članica prosilka osebi, katere ponovni sprejem je bil odobren, izda standardno potno listino EU za namene izgona[3]. Oddelek II Obveznosti Unije za ponovni sprejem Člen 5 Ponovni sprejem lastnih državljanov 1. Država članica na prošnjo Armenije in brez nadaljnjih formalnosti, razen tistih, določenih s tem sporazumom, ponovno sprejme vse osebe, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju Armenije, pod pogojem, da je dokazano ali se lahko utemeljeno domneva na podlagi dokazov prima facie, da so te osebe državljani te države članice. 2. Država članica ponovno sprejme tudi: – neporočene mladoletne otroke oseb iz odstavka 1, ne glede na njihov kraj rojstva ali državljanstvo, razen če imajo neodvisno pravico prebivanja v Armeniji; – zakonce oseb iz odstavka 1, ki imajo drugo državljanstvo ali so brez državljanstva, pod pogojem, da imajo pravico vstopa in zadrževanja ali pridobijo pravico vstopa in zadrževanja na ozemlju zaprošene države članice, razen če imajo neodvisno pravico prebivanja v Armeniji. 3. Država članica ponovno sprejme tudi osebe, ki so se odpovedale državljanstvu države članice po vstopu na ozemlje Armenije, razen če je Armenija vsaj obljubila takim osebam sprejem v državljanstvo. 4. Potem ko je zaprošena država članica izdala pozitiven odgovor na prošnjo za ponovni sprejem, njeno pristojno diplomatsko ali konzularno predstavništvo ne glede na voljo osebe, ki jo je treba ponovno sprejeti, nemudoma, brezplačno in ne več kot v treh delovnih dneh izda potno listino, potrebno za vrnitev osebe, ki jo je treba ponovno sprejeti, z veljavnostjo 120 dni. 5. Če iz pravnih ali dejanskih razlogov zadevne osebe ni mogoče premestiti v obdobju veljavnosti prvotno izdane potne listine, pristojno diplomatsko ali konzularno predstavništvo zadevne države članice v treh delovnih dneh in brezplačno izda novo potno listino z enakim obdobjem veljavnosti. Člen 6 Ponovni sprejem državljanov tretjih držav in oseb brez državljanstva 1. Država članica na prošnjo Armenije in brez nadaljnjih formalnosti, razen tistih, določenih s tem sporazumom, ponovno sprejme vse državljane tretjih držav ali osebe brez državljanstva, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju Armenije, pod pogojem, da je dokazano ali se lahko utemeljeno domneva na podlagi dokazov prima facie, da: (a) imajo take osebe v trenutku vložitve prošnje za ponovni sprejem veljavni vizum ali veljavno dovoljenje za prebivanje, ki ga je izdala zaprošena država članica; ali (b) so take osebe nezakonito in neposredno vstopile na ozemlje Armenije po tem, ko so se zadrževale na ozemlju zaprošene države članice ali potovale čez njeno ozemlje. 2. Obveznost ponovnega sprejema iz odstavka 1 ne velja, če je bil državljan tretje države ali oseba brez državljanstva samo v letališkem tranzitu preko mednarodnega letališča zaprošene države članice. 3. Obveznost ponovnega sprejema iz odstavka 1 velja za državo članico, ki je izdala vizum ali dovoljenje za prebivanje. Če sta vizum ali dovoljenje za prebivanje izdali dve ali več držav članic, velja obveznost ponovnega sprejema iz odstavka 1 za državo članico, ki je izdala dokument z daljšim obdobjem veljavnosti ali, če je enemu ali več takim dokumentom veljavnost že potekla, dokument, ki je še vedno veljaven. Če je veljavnost potekla že vsem dokumentom, velja obveznost ponovnega sprejema iz odstavka 1 za državo članico, ki je izdala dokument, katerega rok veljavnosti je potekel nazadnje. Če ni na voljo nobene take listine, velja obveznost ponovnega sprejema iz odstavka 1 za državo članico, iz katere je oseba nazadnje izstopila. 4. Brez poseganja v člen 7(2), ko država članica ugodi prošnji za ponovni sprejem, Armenija osebi, katere ponovni sprejem je bil odobren, izda potno listino, potrebno za njeno vrnitev. Oddelek III Postopek ponovnega sprejema Člen 7 Načela 1. Ob upoštevanju odstavka 2 vsaka premestitev osebe, ki jo je treba ponovno sprejeti na podlagi ene od obveznosti iz členov 3 do 6, zahteva predložitev prošnje za ponovni sprejem pristojnemu organu zaprošene države. 2. Če je oseba, ki jo je treba ponovno sprejeti, imetnik veljavne potne listine ali osebne izkaznice in, če gre za državljane tretje države ali osebe brez državljanstva, imetnik veljavnega vizuma ali dovoljenja za prebivanje zaprošene države, se premestitev te osebe lahko izvede, ne da bi bilo državi prosilki treba pristojnemu organu zaprošene države predložiti prošnjo za ponovni sprejem ali pisno uradno obvestilo iz člena 12(1). 3. Ne glede na odstavek 2, če je bila oseba prijeta na obmejnem območju države prosilke, vključno z letališči, po nezakonitem prestopu meje, ko je vstopila neposredno z ozemlja zaprošene države, lahko država prosilka predloži prošnjo za ponovni sprejem v dveh delovnih dneh po prijetju te osebe (pospešeni postopek). Člen 8 Prošnja za ponovni sprejem 1. Prošnja za ponovni sprejem mora, če je to mogoče, vsebovati naslednje podatke: (a) podatke osebe, ki jo je treba ponovno sprejeti (npr. imena, priimke, datum rojstva in po možnosti kraj rojstva ter zadnji kraj prebivanja), ter, če je ustrezno, podatke o neporočenih mladoletnih otrocih in/ali zakoncih; (b) v primeru lastnih državljanov, navedbo dokazil, s katerimi se bodo zagotovili dokazi ali dokazi prima facie o državljanstvu, kot je določeno v prilogah 1 in 2; (c) v primeru državljanov tretjih držav in oseb brez državljanstva, navedbo dokazil, s katerimi se bodo zagotovili dokazi ali dokazi prima facie o izpolnjevanju pogojev za ponovni sprejem državljanov tretjih držav in oseb brez državljanstva, kot je določeno v prilogah 3 in 4; (d) fotografijo osebe, ki jo je treba ponovno sprejeti. 2. Prošnja za ponovni sprejem vsebuje, če je to mogoče, tudi naslednje podatke: (a) izjavo, ki navaja, da bo oseba, ki jo je treba premestiti, morda potrebovala pomoč ali oskrbo, če se je zadevna oseba izrecno strinjala z izjavo; (b) vsak drug zaščitni ali varnostni ukrep ali podatke o zdravju osebe, ki bi lahko bili potrebni pri posamezni premestitvi. 3. Enotni obrazec, ki ga je treba uporabiti za prošnje za ponovni sprejem, je priložen kot Priloga 5 k temu sporazumu. 4. Prošnja za ponovni sprejem se lahko vloži s katerim koli komunikacijskim sredstvom, vključno z elektronskimi. Člen 9 Dokazila o državljanstvu 1. Dokaz o državljanstvu v skladu s členom 3(1) in členom 5(1) se lahko zagotovi zlasti z dokumenti iz Priloge 1 k temu sporazumu, vključno z dokumenti, katerih veljavnost je potekla pred največ 6 meseci. Če so predloženi taki dokumenti, države članice in Armenija vzajemno priznajo državljanstvo, ne da bi bile potrebne dodatne poizvedbe. Državljanstva ni mogoče dokazovati s ponarejenimi dokumenti. 2. Dokaz prima facie o državljanstvu v skladu s členom 3(1) in členom 5(1) se lahko zagotovi zlasti z dokumenti iz Priloge 2 k temu sporazumu, tudi če je njihova veljavnost že potekla. Če so taki dokumenti predloženi, države članice in Armenija štejejo, da je državljanstvo ugotovljeno, razen če lahko dokažejo nasprotno. Ponarejeni dokumenti ne morejo biti dokaz prima facie o državljanstvu. 3. Če ni mogoče predložiti nobenega od dokumentov, navedenih v Prilogah 1 ali 2, pristojna diplomatska ali konzularna predstavništva zadevne zaprošene države na zahtevo države prosilke, ki je del prošnje za ponovni sprejem, opravijo razgovor z osebo, ki jo je treba ponovno sprejeti brez nepotrebnega odlašanja, in sicer v skladu s členom 11(2) najpozneje v petih delovnih dneh od datuma prejema prošnje za ponovni sprejem, da se ugotovi njeno državljanstvo. Postopek za take razgovore se lahko opredeli v protokolih o izvajanju iz člena 20 tega sporazuma. Člen 10 Dokazila v zvezi z državljani tretjih držav in osebami brez državljanstva 1. Dokaz o izpolnjevanju pogojev za ponovni sprejem državljanov tretjih držav ali oseb brez državljanstva, določenih v členu 4(1) in členu 6(1), se zagotovi zlasti z dokazili iz Priloge 3 k temu sporazumu; ne more se zagotoviti s ponarejenimi dokumenti. Države članice in Armenija vzajemno priznajo vsak tak dokaz, ne da bi bile potrebne nadaljnje poizvedbe. 2. Dokaz prima facie o izpolnjevanju pogojev za ponovni sprejem državljanov tretjih držav in oseb brez državljanstva, določenih v členu 4(1) in členu 6(1), se zagotovi zlasti z dokazili iz Priloge 4 k temu sporazumu; ne more se zagotoviti s ponarejenimi dokumenti. Če so predloženi taki dokazi prima facie, države članice in Armenija štejejo, da so pogoji izpolnjeni, razen če lahko dokažejo nasprotno. 3. Nezakonit vstop, prisotnost ali prebivanje se ugotovi s potnimi listinami zadevne osebe, v katerih ni zahtevanega vizuma ali drugega dovoljenja za prebivanje na ozemlju države prosilke. Izjava države prosilke, da se je za zadevno osebo ugotovilo, da nima potrebnih potnih listin, vizuma ali dovoljenja za prebivanje, je prav tako dokaz prima facie o nezakonitem vstopu, prisotnosti ali prebivanju. Člen 11 Roki 1. Prošnjo za ponovni sprejem je treba predložiti pristojnemu organu zaprošene države v roku največ devetih mesecev od datuma, ko je pristojni organ države prosilke izvedel, da državljan tretje države ali oseba brez državljanstva ne izpolnjuje ali ne izpolnjuje več veljavnih pogojev za vstop, prisotnost ali prebivanje. Če prošnja zaradi pravnih ali dejanskih ovir ne more biti vložena pravočasno, se rok na zahtevo države prosilke podaljša, vendar samo do prenehanja ovir. 2. Na prošnjo za ponovni sprejem je treba odgovoriti pisno: – v dveh delovnih dneh, če je bila prošnja vložena po pospešenem postopku (člen 7(3)); – v dvanajstih koledarskih dneh v vseh drugih primerih. Ta rok začne teči z dnem prejema prošnje za ponovni sprejem. Če odgovora v tem roku ni, se šteje, da je bila premestitev dogovorjena. Odgovor na prošnjo za ponovni sprejem se lahko vloži s katerim koli komunikacijskim sredstvom, vključno z elektronskimi. 3. Zavrnitev prošnje za ponovni sprejem se pisno obrazloži. 4. Ko je dano soglasje, ali, če je primerno, po poteku rokov iz odstavka 2, se zadevna oseba premesti v treh mesecih. Na zahtevo države prosilke se ta rok lahko podaljša za obdobje, ki je potrebno za odpravo pravnih ali praktičnih ovir. Člen 12 Načini premestitve in vrste prevoza 1. Brez poseganja v člen 7(2) pristojni organi države prosilke pred vrnitvijo osebe vsaj dva delovna dneva vnaprej pisno uradno obvestijo pristojne organe zaprošene države o datumu premestitve, mestu vstopa, morebitnih spremljevalcih in drugih podatkih v zvezi s premestitvijo. 2. Prevoz lahko poteka na kakršen koli način, tudi po zraku. Vračanje po zraku ni omejeno na uporabo nacionalnih prevoznikov Armenije ali držav članic in se lahko izvede z uporabo rednih ali čarterskih poletov. V primeru vrnitve s spremstvom taki spremljevalci niso omejeni na pooblaščene osebe države prosilke, če je te osebe pooblastila Armenija ali katera koli država članica. 3. Če premestitev poteka po zraku, morebitnim spremljevalcem ni treba pridobiti potrebnih vizumov. Člen 13 Ponovni sprejem v zmoti Država prosilka sprejme nazaj vsako osebo, ki jo je zaprošena država ponovno sprejela, če se v šestih mesecih po premestitvi zadevne osebe ugotovi, da niso izpolnjene zahteve iz členov 3 do 6 tega sporazuma. V takih primerih se smiselno uporabijo postopkovne določbe tega sporazuma in zagotovijo vsi razpoložljivi podatki glede dejanske identitete in državljanstva osebe, ki naj bi bila sprejeta nazaj. Oddelek IV Tranzit Člen 14 Načela 1. Države članice in Armenija bi morale omejiti tranzit državljanov tretjih držav ali oseb brez državljanstva na primere, ko teh oseb ni mogoče vrniti neposredno v namembno državo. 2. Armenija dovoli tranzit državljanov tretjih držav ali oseb brez državljanstva, kadar tako zahteva država članica, država članica pa odobri tranzit državljanov tretjih držav ali oseb brez državljanstva, kadar tako zahteva Armenija, če sta zagotovljena nadaljnje potovanje v morebitne druge države tranzita in ponovni sprejem s strani namembne države. 3. Armenija ali država članica lahko zavrneta tranzit: (a) če državljanu tretje države ali osebi brez državljanstva v namembni državi ali drugi državi tranzita grozi mučenje, nečloveško ali ponižujoče ravnanje ali kaznovanje ali smrtna kazen ali preganjanje zaradi rase, vere, državljanstva, pripadnosti določeni družbeni skupini ali političnega prepričanja; ali (b) če bo državljanu tretje države ali osebi brez državljanstva v zaprošeni državi ali drugi državi tranzita izrečena kazenska sankcija ali (c) zaradi javnega zdravja, notranje varnosti, javnega reda ali drugih nacionalnih interesov zaprošene države. 4. Armenija ali država članica lahko prekličeta kakršno koli izdano dovoljenje, če se naknadno pojavijo ali odkrijejo okoliščine iz odstavka 3, ki ovirajo tranzit, ali če nadaljnje potovanje v morebitne države tranzita ali ponovni sprejem s strani namembne države nista več zagotovljena. V tem primeru država prosilka po potrebi in brez odlašanja sprejme nazaj državljana tretje države ali osebo brez državljanstva. Člen 15 Tranzitni postopek 1. Prošnjo za tranzit je treba vložiti pri pristojnem organu zaprošene države v pisni obliki in mora vsebovati naslednje podatke: (a) vrsto tranzita (po zraku, morju ali kopnem), morebitne druge države tranzita in predvideni končni namembni kraj; (b) podatke o zadevni osebi (npr. ime, priimek, dekliški priimek, druga uporabljena imena / imena, po katerih je oseba znana, ali alias, datum rojstva, spol in če je mogoče kraj rojstva, državljanstvo, jezik, vrsto in številko potne listine); (c) predvideno mesto vstopa, čas premestitve in morebitno uporabo spremljevalcev; (d) izjavo, da so po mnenju države prosilke izpolnjeni pogoji iz člena 14(2) in da ni znanih razlogov za zavrnitev v skladu s členom 14(3). Enotni obrazec, ki ga je treba uporabiti za prošnje za tranzit, je kot Priloga 6 priložen k temu sporazumu. Prošnja za tranzit se lahko vloži s katerim koli komunikacijskim sredstvom, vključno z elektronskimi. 2. Zaprošena država v treh delovnih dneh od prejema prošnje pisno obvesti državo prosilko o sprejemu, pri čemer potrdi mesto vstopa in predvideni čas sprejema, ali pa jo obvesti o zavrnitvi sprejema in razlogih za tako zavrnitev. Če v treh delovnih dneh ni odgovora, se šteje, da je tranzit dogovorjen. Odgovor na prošnjo za tranzit se lahko vloži s katerim koli komunikacijskim sredstvom, vključno z elektronskimi. 3. Če tranzit poteka po zraku, oseba, ki jo je treba ponovno sprejeti, in morebitni spremljevalci ne potrebujejo posebnega letališkega tranzitnega vizuma. 4. Pristojni organi zaprošene države z medsebojnimi posvetovanji pomagajo pri tranzitu, predvsem z nadzorom zadevnih oseb, in zagotovijo za ta namen primerno opremo. 5. Tranzit oseb se izvede v 30 dneh po prejemu odobritve prošnje. Oddelek V Stroški Člen 16 Stroški prevoza in tranzita Brez poseganja v pravico pristojnih organov, da stroške, povezane s ponovnim sprejemom, izterjajo od osebe, ki jo je treba ponovno sprejeti, ali od tretje osebe, država prosilka nosi vse stroške prevoza, nastale v zvezi s ponovnim sprejemom in tranzitom po tem sporazumu do meje končne namembne države. Oddelek VI Varstvo podatkov in razmerje do drugih mednarodnih obveznosti Člen 17 Varstvo podatkov Osebni podatki se sporočajo samo, če je tako sporočanje potrebno, da pristojni organi Armenije ali države članice izvajajo ta sporazum. Za obdelavo osebnih podatkov ali ravnanje z njimi v posameznem primeru veljajo domača zakonodaja Armenije in, če je nadzorni organ pristojni organ države članice, določbe Direktive 95/46/ES in nacionalne zakonodaje te države članice, sprejete na podlagi navedene direktive. Poleg tega veljajo naslednja načela: (a) osebni podatki se morajo obdelati pošteno in zakonito; (b) osebni podatki se morajo zbrati za določene, izrecne in upravičene namene izvajanja tega sporazuma in jih niti organ, ki jih sporoči, niti organ prejemnik ne smeta dodatno obdelati na način, ki ni združljiv s tem namenom; (c) osebni podatki morajo biti primerni, ustrezni in ne smejo presegati namena, za katerega se zbirajo in/ali dodatno obdelujejo; zlasti lahko sporočeni osebni podatki zadevajo le naslednje: – podatke o osebi, ki jo je treba premestiti (npr. imena, priimke, vsa prejšnja imena, druga uporabljena imena / imena, po katerih je oseba znana, ali alias, spol, osebno stanje, datum in kraj rojstva, sedanje in morebitna prejšnja državljanstva); – potni list, osebno izkaznico ali vozniško dovoljenje (številka, obdobje veljavnosti, datum izdaje, organ, ki je dokument izdal, kraj izdaje); – postanke in načrte poti; – druge podatke, ki so potrebni za identifikacijo osebe, ki jo je treba premestiti, ali za pregled zahtev za ponovni sprejem v skladu s tem sporazumom; (d) osebni podatki morajo biti točni in po potrebi posodobljeni; (e) osebni podatki morajo biti shranjeni v obliki, ki dopušča identifikacijo posameznikov, na katere se nanašajo, le toliko časa, kolikor je potrebno za namene, za katere so bili zbrani ali za katere se dodatno obdelujejo; (f) organ, ki sporoča osebne podatke, in organ prejemnik sprejmeta vse razumne ukrepe, da zagotovita, če je to primerno, popravek, izbris ali blokiranje osebnih podatkov, če njihova obdelava ni v skladu z določbami tega člena, zlasti če podatki niso primerni, ustrezni, točni ali če presegajo namen obdelave. To vključuje uradno obvestilo drugi pogodbenici o vsakem popravku, izbrisu ali blokiranju; (g) organ prejemnik na zahtevo obvesti organ, ki sporoča osebne podatke, o uporabi sporočenih podatkov in tako pridobljenih rezultatih; (h) osebni podatki se lahko sporočijo samo pristojnim organom. Nadaljnje sporočanje drugim organom zahteva predhodno soglasje organa, ki sporoča; (i) organ, ki sporoča osebne podatke, in organ prejemnik morata voditi pisno evidenco o sporočanju in prejemanju osebnih podatkov. Člen 18 Razmerje do drugih mednarodnih obveznosti 1. Ta sporazum ne posega v pravice, obveznosti in odgovornosti Unije, njenih držav članic in Armenije, ki izhajajo iz mednarodnega prava, vključno z mednarodnimi konvencijami, katerih pogodbenice so, in zlasti iz mednarodnih aktov, navedenih v členu 2, in: – mednarodnih konvencij, ki določajo državo, pristojno za obravnavo vloženih prošenj za azil; – mednarodnih konvencij o izročitvi in tranzitu; – večstranskih mednarodnih konvencij in sporazumov o ponovnem sprejemu tujih državljanov. 2. Nobena določba tega sporazuma ne preprečuje vrnitve osebe v okviru drugih formalnih ali neformalnih dogovorov. Oddelek VII Izvajanje in uporaba Člen 19 Skupni odbor za ponovni sprejem 1. Pogodbenici druga drugi zagotavljata vzajemno pomoč glede uporabe in razlage tega sporazuma. V ta namen ustanovita skupni odbor za ponovni sprejem (v nadaljnjem besedilu: odbor), katerega naloge so predvsem: (a) spremljanje in izmenjava podatkov glede uporabe tega sporazuma, z izjemo osebnih podatkov; (b) obravnavanje vprašanj, ki izhajajo iz razlage ali uporabe določb tega sporazuma; (c) odločanje o izvedbenih predpisih, potrebnih za enotno uporabo tega sporazuma; (d) redne izmenjave podatkov o protokolih o izvajanju, ki jih sestavijo posamezne države članice in Armenija v skladu s členom 20; (e) priporočila sprememb tega sporazuma in njegovih prilog. 2. Sklepi odbora so za pogodbenici zavezujoči. 3. Odbor sestavljajo predstavniki Unije in Armenije. 4. Odbor se sestaja po potrebi na zahtevo ene od pogodbenic. 5. Odbor sprejme svoj poslovnik. Člen 20 Protokoli o izvajanju 1. Brez poseganja v neposredno uporabo tega sporazuma Armenija in zadevna država članica na zahtevo zadevne države članice ali Armenije sestavita protokol o izvajanju, ki med drugim zajema: (a) imenovanje pristojnih organov, določitev mejnih prehodov in izmenjavo podatkov o kontaktnih točkah; (b) pogoje za vrnitve s spremstvom, vključno s tranzitom državljanov tretjih držav in oseb brez državljanstva s spremstvom; (c) dokazila in dokumente poleg tistih iz prilog 1 do 4 k temu sporazumu; (d) podrobnosti ponovnega sprejema po pospešenem postopku; (e) postopek za opravljanje razgovorov. 2. Protokoli o izvajanju iz odstavka 1 začnejo veljati šele po tem, ko je o njih uradno obveščen odbor za ponovni sprejem iz člena 19. 3. Armenija soglaša z uporabo vseh določb protokola o izvajanju, sestavljenega z eno državo članico, tudi v odnosih z vsako drugo državo članico na zahtevo slednje. Države članice soglašajo z uporabo vseh določb protokola o izvajanju, ki ga sklene ena od njih, tudi v svojih odnosih z Armenijo na zahtevo slednje ob upoštevanju praktične izvedljivosti njegove uporabe za druge države članice. Člen 21 Razmerje do dvostranskih sporazumov ali dogovorov držav članic o ponovnem sprejemu Določbe tega sporazuma imajo prednost pred določbami vseh dvostranskih sporazumov ali dogovorov o ponovnem sprejemu oseb, ki prebivajo brez dovoljenja, ki so v skladu s členom 20 bili sklenjeni ali se lahko sklenejo med posameznimi državami članicami in Armenijo, če so določbe takih sporazumov ali dogovorov nezdružljive z določbami tega sporazuma. Oddelek VIII Končne določbe Člen 22 Ozemeljska uporaba 1. Ob upoštevanju odstavka 2 se ta sporazum uporablja na ozemlju, na katerem se uporabljata Pogodba o Evropski uniji in Pogodba o delovanju Evropske unije, ter na ozemlju Armenije. 2. Ta sporazum se na ozemlju Združenega kraljestva Velika Britanija in Severna Irska ter na ozemlju Irske uporablja le na podlagi uradnega obvestila, ki ga v ta namen Evropska unija pošlje Armeniji. Ta sporazum se ne uporablja na ozemlju Kraljevine Danske. Člen 23 Začetek veljavnosti, trajanje in odpoved 1. Pogodbenici ratificirata ali odobrita ta sporazum v skladu s svojimi postopki. 2. Ta sporazum začne veljati prvi dan drugega meseca po datumu, ko zadnja pogodbenica drugo uradno obvesti o zaključku postopkov iz odstavka 1. 3. Ta sporazum se začne za Združeno kraljestvo Velika Britanija in Severna Irska ter Irsko uporabljati prvi dan drugega meseca po datumu uradnega obvestila iz člena 22(2). 4. Ta sporazum se sklene za nedoločen čas. 5. Ta sporazum se lahko spremeni z medsebojnim soglasjem pogodbenic. Spremembe se sestavijo v obliki ločenih protokolov, ki tvorijo sestavni del tega sporazuma, in začnejo veljati v skladu s postopkom, določenim v tem členu. 6. Vsaka pogodbenica lahko z uradnim obvestilom drugi pogodbenici in po predhodnem posvetovanju z odborom iz člena 19 v celoti ali delno začasno odloži izvajanje tega sporazuma. Odložitev izvajanja začne veljati drugi dan po datumu takega uradnega obvestila. 7. Vsaka pogodbenica lahko odpove ta sporazum z uradnim obvestilom drugi pogodbenici. Ta sporazum se preneha uporabljati šest mesecev po datumu takega uradnega obvestila. Člen 24 Priloge Priloge 1 do 6 so sestavni del tega sporazuma. V ….., dne …., v dvojniku v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in armenskem jeziku, pri čemer je vsako od teh besedil enako verodostojno. Za Evropsko unijo (…) || Za Republiko Armenijo (…) PRILOGA 1 Skupni seznam dokumentov, katerih predložitev šteje za dokaz o državljanstvu (člen 3(1), člen 5(1) in člen 9(1)) – Potni listi katere koli vrste (nacionalni potni listi, diplomatski potni listi, službeni potni listi, skupinski potni listi in nadomestni potni listi, vključno s potnimi listi otrok); – osebne izkaznice katere koli vrste (vključno z začasnimi osebnimi izkaznicami); – potrdila o državljanstvu in drugi uradni dokumenti, v katerih se omenja ali jasno navaja državljanstvo. PRILOGA 2 Skupni seznam dokumentov, katerih predložitev šteje za dokaz prima facie o državljanstvu (člen 3(1), člen 5(1) in člen 9(2)) – Dokumenti, navedeni v Prilogi 1, katerih veljavnost je potekla pred več kot 6 meseci; – fotokopije vseh dokumentov iz Priloge 1 k temu sporazumu; – vozniška dovoljenja ali fotokopije vozniških dovoljenj; – rojstni listi ali fotokopije rojstnih listov; – službene izkaznice ali fotokopije službenih izkaznic; – izjave prič; – izjave zadevne osebe in jezik, ki ga ta oseba govori, vključno z rezultatom uradnega testa; – kakršen koli drug dokument, ki lahko pomaga določiti državljanstvo zadevne osebe; – prstni odtisi; – prepustnice, ki jih je izdala zaprošena država; – službene knjižice in vojaške osebne izkaznice; – pomorske knjižice in službene izkaznice kapitanov; – potrditev identitete, ki je rezultat iskanja v vizumskem informacijskem sistemu[4]; – v primeru držav članic, ki ne uporabljajo vizumskega informacijskega sistema, identiteta, ugotovljena na podlagi evidenc teh držav članic o prošnjah za vizum. PRILOGA 3 Skupni seznam dokumentov, ki štejejo za dokaz o izpolnjevanju pogojev za ponovni sprejem državljanov tretjih držav in oseb brez državljanstva (člen 4(1), člen 6(1) in člen 10(1)) – Vizum in/ali dovoljenje za prebivanje, ki ga izda zaprošena država; – vstopni/izstopni žig ali podoben zaznamek v potni listini zadevne osebe ali drug dokaz o vstopu/izstopu (npr. fotografski). PRILOGA 4 Skupni seznam dokumentov, ki štejejo za dokaz prima facie o izpolnjevanju pogojev za ponovni sprejem državljanov tretjih držav in oseb brez državljanstva (člen 4(1), člen 6(1) in člen 10(2)) – Opis mesta in okoliščin, v katerih je bila zadevna oseba prestrežena po vstopu na ozemlje države prosilke, ki ga izdajo ustrezni organi te države; – podatki v zvezi z identiteto in/ali bivanjem osebe, ki jih priskrbi mednarodna organizacija (npr. UNHCR); – poročila/potrditve podatkov s strani družinskih članov, sopotnikov itd.; – izjava zadevne osebe; – prstni odtisi; – dokumenti, potrdila in računi vseh vrst (npr. hotelski računi, kartice naročanja pri zdravnikih/zobozdravnikih, vstopne kartice za zasebne/javne institucije, pogodbe o najemu vozil, izpiski kreditnih kartic itd.), ki jasno kažejo, da se je zadevna oseba zadrževala na ozemlju zaprošene države; – vozovnice, izdane na ime zadevne osebe, in/ali seznami potnikov za potovanja z letalom, vlakom, avtobusom ali ladjo, ki kažejo na prisotnost in načrt poti zadevne osebe na ozemlju zaprošene države; – podatki, ki kažejo na to, da je zadevna oseba uporabljala kurirske storitve ali storitve potovalne agencije; – uradne izjave, zlasti osebja mejnega organa in drugih prič, ki lahko potrdijo, da je zadevna oseba prestopila mejo; – uradna izjava zadevne osebe v sodnih ali upravnih postopkih. PRILOGA 5 || || [Simbol Republike Armenije] || ..............................................................………… ................................................................……….… || .................................................................…….. (kraj in datum) (naziv organa prosilca) || Sklic: .............................................…………… Za ................................................................……….… || ................................................................……….… ................................................................………… (naziv zaprošenega organa) || q POSPEŠENI POSTOPEK (člen 7(3)) q PROŠNJA ZA RAZGOVOR (člen 9(3)) PROŠNJA ZA PONOVNI SPREJEM na podlagi člena 8 Sporazuma z dne … med Evropsko unijo in Republiko Armenijo o ponovnem sprejemu oseb, ki prebivajo brez dovoljenja A. Osebni podatki 1. Polno ime (podčrtajte priimek): ...........................................................……………………………… 2. Dekliški priimek: ...........................................................……………………………… 3. Datum in kraj rojstva: ...........................................................……………………………… || Fotografija 4. Spol in fizični opis (višina, barva oči, razpoznavni znaki itd.): …………………………………………………………………………………………...................…………………. 5. Poznan(-a) tudi kot (prejšnja imena, druga uporabljena imena / imena, po katerih je oseba znana, ali alias): ...........................................................................................................................………..................………………. 6. Državljanstvo in jezik: .....................................................................................................................………...................………………… 7. Osebno stanje: ð poročen(-a) ð samski(-a) ð razvezan(-a) ð vdovec(-a) Če je poročen(-a): ime zakonca ...................................................................................................... ........ ..................... Imena in starost otrok (če jih oseba ima) ..................................................……………....…………....….................. ...........................................................................................……………..………………....………………....………… ……………………....…………………..........................……………....………....………………....………………....… ....................................................................................……………....………………....………………....…………… 8. Zadnji naslov v zaprošeni državi: ............................................................................................................................………....................……………… B. Osebni podatki zakonca (če je primerno) 1. Polno ime (podčrtajte priimek): ......................................................................................................................................…………………………… 2. Dekliški priimek: ……………………………………………………...........................................................……………………………… 3. Datum in kraj rojstva: …………………………............................................................………………………………………………………… 4. Spol in fizični opis (višina, barva oči, razpoznavni znaki itd.): …………………………………………………………………………………………...................………………………. 5. Poznan(-a) tudi kot (prejšnja imena, druga uporabljena imena / imena, po katerih je oseba znana, ali alias): ...........................................................................................................................………..................……………… 6. Državljanstvo in jezik: ...........................................................................................................................………...................……………… 1. Polno ime (podčrtajte priimek): .................................................................................…………………………….................................................... 2. Datum in kraj rojstva: ………………………….............................................………………………...............……………………………… 3. Spol in fizični opis (višina, barva oči, razpoznavni znaki itd.): …………………………………………………………………………………………..........................…………………. 4. Državljanstvo in jezik: ...........................................................................................................................………..............................……… D. Posebne okoliščine v zvezi s premeščencem 1. Zdravstveno stanje (npr. morebitna napotila na posebno zdravstveno oskrbo; latinsko ime nalezljive bolezni): ............................................................................................................................................……………………… 2. Oznaka posebno nevarne osebe (npr. osumljena hudega kaznivega dejanja; nasilno vedenje): ............................................................................................................................................……………………… E. Priložena dokazila 1. .................................................................………… (št. potnega lista) || ......................................................................………… (datum in kraj izdaje) ..................................................................………… (organ, ki je listino izdal) || ......................................................................……….. (datum poteka veljavnosti) 2. .................................................................………… (št. osebne izkaznice) || ......................................................................………… (datum in kraj izdaje) ..................................................................………… (organ, ki je listino izdal) || ......................................................................………… (datum poteka veljavnosti) 3. .................................................................………… (št. vozniškega dovoljenja) || ......................................................................………... (datum in kraj izdaje) ..................................................................………… (organ, ki je listino izdal) || ......................................................................………… (datum poteka veljavnosti) 4. .................................................................………… (št. drugega uradnega dokumenta) || ......................................................................………… (datum in kraj izdaje) ..................................................................………… (organ, ki je listino izdal) || ......................................................................………… (datum poteka veljavnosti) F. Opombe ....................................................................................................................................................................…………… ....................................................................................................................................................................…………… ……………………………………………………………………………………………………………………………... ................................................... (podpis) (pečat/žig) PRILOGA 6 || || [Simbol Republike Armenije] || ..............................................................………… ................................................................……….. || .................................................................……… (kraj in datum) (naziv organa prosilca) || Sklic ................................................................………… Za ................................................................…………. || ................................................................………… ................................................................………… (naziv zaprošenega organa) || PROŠNJA ZA TRANZIT na podlagi člena 15 Sporazuma z dne … med Evropsko unijo in Republiko Armenijo o ponovnem sprejemu oseb, ki prebivajo brez dovoljenja A. Osebni podatki 1. Polno ime (podčrtajte priimek): ...........................................................……………………………… 2. Dekliški priimek: ...........................................................……………………………… 3. Datum in kraj rojstva: ...........................................................……………………………… || Fotografija 4. Spol in fizični opis (višina, barva oči, razpoznavni znaki itd.): ………………………………………………………………………………………………………. 6. Poznan(-a) tudi kot (prejšnja imena, druga uporabljena imena / imena, po katerih je oseba znana, ali alias): ...........................................................................................................................……………….…… 7. Državljanstvo in jezik: .............................................................................................................................………………….. 8. Vrsta in številka potne listine: .............................................................................................................................………… B. Tranzit 1. Vrsta tranzita q po zraku || q po kopnem || q po morju 2. Končna namembna država ……………………………………………………………………………………………………………………………. 3. Morebitne druge države tranzita …………………………………………………………………………………………………………………………… 4. Predlagani mejni prehod, datum, čas premestitve in morebitni spremljevalci ………………………………………………………………………………………………………… ………………………………………………………………………………………………………… ………………………………………………………………………………………………………… 5. Zagotovljen sprejem v katero koli drugo tranzitno državo in v končno namembno državo (člen 13(2)) q Da || q Ne 6. Poznavanje katerega koli razloga za zavrnitev tranzita (člen 13(3)) q Da || q Ne C. Opombe ..............................................................................................................................................……………. ..............................................................................................................................................……………. ..............................................................................................................................................…………….. .....................................................................................................………………………….…………….. ................................................... (podpis) (pečat/žig) Skupna izjava glede člena 3(3) in člena 5(3) Pogodbenici sta seznanjeni, da v skladu z zakoni Republike Armenije in držav članic o državljanstvu državljanu Republike Armenije ali Evropske unije ni mogoče odvzeti njegovega državljanstva. Pogodbenici soglašata, da se bosta v primeru spremembe tega pravnega položaja pravočasno posvetovali. Skupna izjava o Republiki Islandiji Pogodbenici sta seznanjeni s tesnimi odnosi med Evropsko unijo in Republiko Islandijo, zlasti na podlagi Sporazuma z dne 18. maja 1999 o pridružitvi te države k izvajanju, uporabi in razvoju schengenskega pravnega reda. V takih okoliščinah je primerno, da Armenija in Republika Islandija skleneta sporazum o ponovnem sprejemu z enakimi pogoji, kakor veljajo v tem sporazumu. [1] V skladu z obrazcem iz Priporočila Sveta EU z dne 30. novembra 1994. [2] Glej prejšnjo opombo. [3] Glej prejšnjo opombo. [4] Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS), UL L 218, 13.8.2008, str. 60.